Husholdningsbog for unge Husmødre i By og Bygd/Saltets Nytte og Nødvendighed.
Saltets Nytte og Nødvendighed.

Saltet er ikke alene det behageligste og nødvendigste Kryderi ved Madens Tillavning, ei alene et Middel til at give Vandet en stærkere Hede og en større opløfende Kraft, hvilket er nødvendigt at legge vel Mærke til, men Salt er ogsaa en uundværlig Fornødenhed for vort Liv og vor Ernæring og for en sund Blanding af Legemets Safter. Kjøkkensaltet udgjør, efter videnskabelige Undersøgelser, 62 Procent af de faste Dele, der findes i Blodet; Legemets Væv, f. Ex. Bruskene, er rige paa Salt, og alla Afsondringer, Sved, Taarer m. m., indeholder 60 Procent Salt. Kjøkkensaltet or altsaa et uundværligt Stof, som altid føres ud af Legemet i stor Mængde; dette Tab gjør Blodet fattig paa Salt og maatte, om der ikke altid blev tilført det nyt Salt, virke skadeligt paa Helbred og Liv. Men Veien til Blodet gaar gjennem Fordøielsen, og denne kræver, at de Bestanddele, som er nødvendige for Næringen og Aandedrættet, skal findes i Maden; denne maa Kjøkkenet skaffe saaledes ogsaa den nødvendige Mængde Kjøkkensalt. Det er derfor ikke saa farligt, om Maden en og anden Gang er for stærkt saltet; det smager vel mindre godt, men det er gavligt for Blodet. Ikke alene Mennesker og Dyr, men ogsaa Planter behøver Køkkensalt til Næring; hvor Saltet mangler, der vantrives Legme og Liv. Altsaa faar vi ogsaa en Del Salt med de Planter og Dyrestoffer, Vi fortærer.